Publication: Magyar Közlöny
Issue: MK-2010-34 (Year: 2010, Number: 34)
Era: contemporary
Section: A 25/2004. (VII. 7.) AB határozatban az Alkotmánybíróság úgy ítélte meg, hogy nem tartható népszavazás az alábbi
Paragraph Index: 992

A 25/2004. (VII. 7.) AB határozatban az Alkotmánybíróság úgy ítélte meg, hogy nem tartható népszavazás az alábbi kérdésben: „Egyetért-e azzal, hogy a Magyar Köztársaság Országgyûlése a jelenleginél kisebb létszámmal mûködjön?” A határozat indokolása három érvvel támasztotta alá a rendelkezõ részben foglalt döntést. Az akkor vizsgált kérdés egyrészt ellentétben állt az Alkotmány 28/C. § (5) bekezdésének d) pontjával. Másrészt a kérdés nem felelt meg az úgynevezett jogalkotói egyértelmûség követelményének, mivel a kérdésbõl nem derült ki, hogy a kezdeményezõk milyen létszámú parlament kialakítását kívánták elérni. Harmadrészt az aláírásgyûjtõ ív azért nem felelt meg a jogszabályi elõ írásoknak, mert azt tartalmazta, hogy a kezdeményezõk véleménynyilvánító országos népszavazás megtartására törekedtek. A kérdés Alkotmányba ütközõ voltával összefüggésben a határozat a következõket állapította meg: Az országgyûlési képviselõk száma – minthogy az Országgyûlés a képviselõkbõl áll – az Országgyûlés mint szerv alakításának a kérdései közé tartozik. Az Országgyûlésnek a képviselõk számára vonatkozó döntése az Országgyûlés létrehozásával közvetlenül összefüggõ, az Országgyûlést mint népképviseleti szervet alakító kérdés. Az Alkotmány 28/C. § (5) bekezdésének d) pontja valamennyi szervezetalakítási kérdésben kizárja a népszavazást, az Országgyûlés tekintetében ezért nemcsak a parlamenti bizottsági struktúra és a frakciók tevékenységének kérdése nem lehet népszavazás tárgya, hanem az országgyûlési képviselõk száma sem. (ABH 2004, 381, 385.)

Source: https://magyarkozlony.hu/hivatalos-lapok/66031d1d7e8f303e3d1ecc5d032a8ca458f1d75c/dokumentumok/6640273c4bf5592afa3939e6e9d2e3cfbe90b9f2/letoltes